
(Návrh)
 
UZNESENIE VLÁDY SLOVENSKEJ REPUBLIKY
č. .....
zo ......

k návrhu na uzavretie 
Dohovoru Rady Európy o integrovanom prístupe k ochrane, bezpečnosti a poskytovaniu služieb na futbalových zápasoch a iných športových podujatiach (CETS 218)

	Číslo materiálu:
	

	Predkladateľ:  
	ministerka vnútra




Vláda

A. súhlasí 

A.1.	s uzavretím Dohovoru Rady Európy o integrovanom prístupe k ochrane, bezpečnosti a poskytovaniu služieb na futbalových zápasoch a iných športových podujatiach (CETS 218)  (ďalej len „Dohovor“), 

A.2.	s tým, že Dohovor jej nebude po podpise znovu predložený, 

A.3. 	s ukončením platnosti Európskeho dohovoru o násilí a neviazanosti divákov počas športových podujatí, a najmä na futbalových zápasoch (Štrasburg 19. augusta 1985); 

B. odporúča 

prezidentke SR 

B.1. 	splnomocniť predsedu vlády, ministerku vnútra a ako alternáta ministra zahraničných vecí a európskych záležitostí alebo štátneho tajomníka Ministerstva vnútra SR alebo štátneho tajomníka Ministerstva zahraničných vecí a európskych záležitostí SR alebo stáleho predstaviteľa Slovenskej republiky pri Rade Európy na podpis Dohovoru s výhradou ratifikácie,  

B.2.	ratifikovať Dohovor po vyslovení súhlasu Národnej rady SR,

	Národnej rade SR 

B.3. 	vysloviť súhlas s Dohovorom; 


C. poveruje

predsedu vlády 

C.1.	predložiť Dohovor po jeho podpise Národnej rade SR na vyslovenie súhlasu, 

ministerku vnútra

C.2.	odôvodniť návrh na vyslovenie súhlasu s Dohovorom v Národnej rade SR, 


D. ukladá

ministerke vnútra

D.1.	požiadať ministra zahraničných vecí a európskych záležitostí vykonať príslušné opatrenia spojené s nadobudnutím platnosti Dohovoru, 

D.2. 	požiadať ministra zahraničných vecí a európskych záležitostí zabezpečiť vyhlásenie Dohovoru v Zbierke zákonov Slovenskej republiky,

ministrovi zahraničných vecí a európskych záležitostí 

D.3.	ukončiť platnosť Európskeho dohovoru o násilí a neviazanosti divákov počas športových podujatí, a najmä na futbalových zápasoch (Štrasburg 19. augusta 1985),

D.4.	zabezpečiť vyhlásenie oznámenia o ukončení platnosti Európskeho dohovoru o násilí a neviazanosti divákov počas športových podujatí, a najmä na futbalových zápasoch (Štrasburg 19. augusta 1985) v Zbierke zákonov Slovenskej republiky. 

Vykonajú:	predseda vlády 
	ministerka vnútra 
	minister zahraničných vecí a európskych záležitostí

